Granat-chok i USA: Derfor er alle rystede over Serenas exit – Ekstra Bladet
25 minutter siden Forhadt fodboldboss kan være tæt på coronavaccine 55 minutter siden Gribende afsked med hustruen: - Jeg tror snart jeg skal dø 36 minutter siden Overlæge: Coronavirus kan leve i neglelak og kunstige negle 18 minutter siden Rusland lukker grænserne 7 minutter siden Genbrugspladserne åbner igen 25 minutter siden Forhadt fodboldboss kan være tæt på coronavaccine
Lørdag d. 12. sep. 2015 - kl. 09:34 0
Granat-chok i USA: Derfor er alle rystede over Serenas exit
Mastodontens sensationelle exit til upåagtet italiener underbygges af en stribe vanvittige fakta
Serena Williams oplevede sit første Grand Slam-nederlag siden Wimbledon - sidste år! (Foto: AP)
Der er tale om et granat-chok i USA denne lørdag i september 2015.
I hvert fald for dem, der følger professionel sport og ved, hvem hende Serena Williams er.
Williams er ude af amerikanernes egen Grand Slam-turnering, US Open - efter nederlag i semifinalen til Roberta Vinci fra Italien.
En overraskelse. En sensation.
En giga-sensation, der får sin egen plads i historiebøgerne.
Her følger en række punkter, der skal forsøge at understrege den pointe.
Serenas 47. Grand Slam-semifinale
- Serena Williams var topseedet som verdensranglistens suveræne nummer et - og indehaver af alle tre Grand Slam-titler i 2015 - hun havde tilmed vundet sidste års udgave af US Open også.
- Hun var derfor på vej mod Steffi Grafs historisk bedrift fra 1988 med at vinde alle fire turneringer i samme kalenderår.
- De amerikanske bookmakere havde inden US Open end ikke odds på Vinci som vinder af turneringen - til sammenligning havde hendes landsmand Flavia Pennetta, der venter i finalen, odds 200 til 1.
Serenas ketcher undervejs...(Foto: AP)
- Der var odds 30 til 1 på, at Vince ville vinde semifinalen over Williams...
- Det var Vincis første Grand Slam-semifinale. Williams havde været i 46 inden kampen.
- Serena havde inden semifinalen vundet 33 Grand Slam-kampe - i træk! Vinci havde vundet 30 kampe i alt denne sæson.
- Vinci har tabt 24 kampe i 2015 - Serena har tabt 22 de seneste ti år.
- Ti sæsoner i træk har Serena nået minimum tre kvartfinaler i de fire Grand Slam-turneringer. US Open i år er Roberta Vincis 44. Grand Slam-turneringen - og blot hendes tredje kvartfinale.
- Inden kampen havde Vinci vundet seks kampe i de fire Grand Slams i 2015. Det var en mindre end Serena havde vundet i hver af de tre foregående - Australian Open, French Open og Wimbledon.
- Serena har 60 titler mere end Vinci.
Billetprisen i voldsomt fald
- Serena havde vundet de seneste 37 (!) kampe mod spillere udenfor top 40 i verden - indtil fredag aften.
- Vinci har engang været oppe som nummer 11 - det er to år siden. Aktuelt er hun nummer 43 - et par dage endnu.
- Serena Williams var den første seedede spiller, Roberta Vinci besejrede i dette års turneringe. Tidligere skulle hun have mødt 25. seedede Eugenie Bouchard, men canadieren måtte trække sig med en hjernerystelse.
- Vinci har i alle kampe - på nær én - måtte ud i tre sæt for at vinde kampen.
- Ifølge USA Today kan billetter til finalen nu købes for 62 dollars - de var tidligere på ugen oppe i 1500 dollars.
Useedede Roberta Vinci kunne slet ikke forstå det, da hun blev interviewet efter kampen.
- Det er utroligt, som en drøm. Jeg er i finalen. Jeg slog Serena. For mig er det et utroligt øjeblik, uvirkeligt. Og til de amerikanske fans, til Serena og til Grand Slam: I dag er det min dag. Beklager, folkens!
Finalen er i øvrigt den første rene italienske Grand Slam-finale nogensinde.
Roberta Vinci forstår slet ikke, hvad der lige er sket. Hun er i karrierens første Grand Slam-singlefinale. (Foto: AP)
Tennis12. sep. 2015 - kl. 08:38
Uhyggelig Djokovic klar til mester-finale mod Federer